
EGYÜTTMŰKÖDÉSI MEGÁLLAPODÁS

amely létrejött egyrészről

Kecel Város Önkormányzata (6237 Kecel, Fő tér 1., képv: Haszilló Ferenc polgármester),

másrészről

Kiskőrös Város Önkormányzata (6200 Kiskőrös, Petőfi tér 1., képv.: Domonyi László polgármester),
valamint

Soltvadkert Város Önkormányzata (6230 Soltvadkert, Kossuth L. u. 6., képv.: Lehoczki Ferenc polgármester)

között a mai napon az alábbiak szerint:

Az Önkormányzatok azon céltól vezérelve, hogy a három városban és a környező kistelepüléseken működő borászati ágazat és borászatok valamint a városok jó hírnevét öregbítsék, az alábbi megállapodást kötik:
1./ Az Önkormányzatok megállapodnak abban, hogy az összefogásukon alapuló, első alkalommal 2007. évben megrendezett közös hagyományteremtő rendezvényt – melyet „HÁROM VÁROS Bor-, Gasztronómiai és Kulturális Fesztivál” elnevezéssel szerveztek – 2009. évben is megrendezik.
2./ A Fesztivál rendezvénynek a 2009. évben Kecel városa ad otthont.

3./ Az önkormányzatok rögzítik, hogy a rendezvény szervezési feladatait ebben az évben a Keceli Városfejlesztési Zrt. (6237 Kecel, Szabadság tér 17.) látja el. 
A szerződő önkormányzatok vállalják, hogy a fenti rendezvény lebonyolításához egyenként 1.000.000,- Ft, azaz egymillió forint, vagyis mindösszesen 3.000.000,- Ft, azaz hárommillió forint összeggel járulnak hozzá, amelyet az önkormányzatok a szervező részére a teljesítést követően közvetlenül az egyes önkormányzatok részére kiállított számla alapján a kiállítástól számított 15 napon belül átutalással fizetnek meg.
Jelen megállapodást a felek, mint akaratukkal mindenben egyezőt – átolvasás és értelmezés után – helybenhagyólag aláírták.

ZÁRADÉK:

Az együttműködési megállapodást 

Soltvadkert Város Önkormányzata

............................... számú határozatával,

Kiskőrös Város Önkormányzata
            ............................... számú határozatával,

Kecel Város Önkormányzata


............................... számú határozatával

elfogadta.

